
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 25. marca 2026 v Bánovciach nad Bebravou vydáva tento rozhodol: Obvinený A. B. C. D., narodený XX. XXXXXXX XXXX v E., trvale bytom B. XXX/XX, F., t.č. vo výkone väzby v Ústave na výkon trestu odňatia slobody a Ústave na výkon väzby Ilava je vinný , že dňa 19.12.2025 v čase asi o 08.00 h. v Nemocnici na okraji mesta n. o. G., so sídlom H. H. I. XXX, po tom ako sa obvinený, ako hospitalizovaný pacient zobudil v priestoroch izby č. X na internom oddelení, pod vplyvom alkoholu, začal hľadať medzi svojimi osobnými vecami, ktoré mal v tom čase so sebou, voľne vloženú vo vaku finančnú hotovosť vo výške 400,-€, pričom keď sa mu ju ani za pomoci zdravotných sestier nepodarilo nájsť, začal byť podráždený, obvinil personál nemocnice z toho, že mu tie peniaze zobrali, následne sa začal poškodeným dvom zdravotným sestrám vyhrážať so slovami, že nemá problém sem dať bombu a vystrieľať ich, vyšiel von z izby pred nemocnicu si zapáliť cigaretu a zavolať, kde po tom, ako sa zhruba po 30 minútach vrátil znovu na izbu č. X sa začal, tým istým zdravotným sestrám opakovane vyhrážať zabitím so slovami, že im dá guľky do hlavy a on bežne zvykne takto riešiť veci, čím uvedeným konaním u poškodených J. K. a L. M. L., zdravotných sestier, ktoré v tom čase vykonávali svoju prácu, vzbudil dôvodnú obavu o ich život a zdravie, že svoje vyhrážky naplní, pričom im nespôsobil žiadne zranenia, ktoré by si vyžiadali lekárske ošetrenie, teda inému sa vyhrážal smrťou takým spôsobom, že to môže vzbudiť dôvodnú obavu a čin spáchal na chránenej osobe - zdravotníckom pracovníkovi pri výkone zdravotníckeho povolania smerujúceho k záchrane života alebo ochrane zdravia čím spáchal prečin nebezpečného vyhrážania podľa § 360 odsek 1, odsek 2 písmeno b) Trestného zákona s poukazom na § 139 odsek 1 písmeno j) Trestného zákona. Za
to
sa
odsudzuje
podľa § 360 odsek 2 Trestného zákona, § 353 odsek 2 písmeno a) Trestného poriadku, s použitím § 38 odsek 2 Trestného zákona, § 36 písmeno l) Trestného zákona, § 37 písmeno m) Trestného zákona na trest odňatia slobody vo výmere 7 (sedem) mesiacov nepodmienečne.
Podľa § 48 odsek 2 písmeno b) Trestného zákona súd obvineného zaraďuje na výkon trestu odňatia slobody do ústavu na výkon trestu so stredným stupňom stráženia. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

